Асыҡ дәрес өлгөһө                                                                     Ҡылым төркөмсәләре

Тема:                        Ҡылым төркөмсәләре
Маҡсат: Ҡылымдар буйынса түбәндәге синыфта үтелгәндәрҙе ҡабатлау, ҡылым төркөмсәләрен өйрәнеү, уларҙың үҙенсәлектәрен билдәләү. 
Йыһазландырыу: дәреслек, терәк конспект, карточкалар, компьютер, таблица. 
Дәрес барышы
- Һаумығыҙ, уҡыусылар!
- Һаумыһығыҙ, уҡытыусыбыҙ!
Яңы теманы башлар алдынан үтелгән теманы ҡабатлап китәйек, ә дүрт уҡыусы карточка менән эш эшләй торор. (Улар ҡылымдарҙың һөйкәлештәрен билдәләйҙәр).
Башҡа уҡыусылар менән эш. Һөйкәлештәр һәм уларҙың үҙенсәлектәре тураһында иҫкә төшөрөү. 
Ҡылым һөйкәлештәре.
Хәбәр һөйкәлеше.
Шарт һөйкәлеше.
Теләк һөйкәлеше.
Карточка буйынса уҡыусыларҙың яуаптарын тикшереү.
Бына мин һеҙең алға ошо терәк конспектты ҡуям. Бында 4 һаны беренсенән 4 һөйкәлеште белдерә, ә шунан башҡа ул тағы нимә аңлата икән? Ошо һорауға беҙ дәрестә бергәләшеп яуап эҙләрбеҙ. 

                                                                                                        

Дәфтәргә тема, дата яҙыла.
Хәҙер беҙ һеҙҙең менән берәй ҡылымды төрлө формала үҙгәртеп ҡарайыҡ. Мин уҡы ҡылымын алдым, сөнки уҡыусыларҙың төп маҡсаты – тырышып уҡыу.








Уҡыу. 2. Уҡыған. 3. Уҡырға. 4. Уҡып.
Хәҙер ҡылым формалары менән һөйләмдәр төҙөйбөҙ.
Уҡыу – белем шишмәһе.
Тырышып уҡыған бала.

Фәрит яҡшы уҡырға һүҙ бирҙе.
Әхмәт мәктәптән уҡып ҡайтты.
 Һөйләмдән сығып, төрлөсә үҙгәртелгән ҡылым формаларына һорауҙар бирәбеҙ.
1. Уҡыу – 1. Нимә? 2. Ни эшләү?
Бер яҡтан ҡараһаң, исем, ә икенсе яҡтан – ҡылым. Бындай ҡылымдарҙы исем ҡылым тип атайбыҙ. Исем + ҡылым.
2. Уҡыған – 1.Ниндәй? 2. Ни эшләгән?
Бында ла, бер яҡтан сифат, ә икеснсе яҡтан ҡылым һорауын бирәбеҙ. Сифат + ҡылым. Уға сифат ҡылым тип әйтәбеҙ.
Уҡып – 1. Нисек?  2. Ни эшләп?
Был ҡылым хәлдең (рәүеш) һәм ҡылымдың һоруҙарына яуап була. Хәл + ҡылым.  Уны хәл ҡылым тип атайбыҙ.
Уҡырға ҡылымына ла төрлө һорауҙар биреп була. Бер ҡараһаң, һөйләмдә хәл, ә икенсе ҡараһаң, хәбәр, тултырыусы булып килә, уртаҡ мәғәнәгә эйә. Бындай ҡылымдарға уртаҡ ҡылым тиҙәр.
Ә хәҙер беҙ китаптан ҡағиҙә менән танышып сығайыҡ.
Исем ҡылым эш-хәрәкәттең атамаһын. Исемен белдерә һәм ни эшләү? Һорауына яуап була.
Уртаҡ ҡылым эште эшләргә йәки эшләмәҫкә кәрәклекте, тейешлекте белдерә һәм ни эшләргә? тигән  һорауға яуап була.
Сифат ҡылым – предметты, уның эше яғынан билдәһен белдереүсе ҡылым, ни эшләгән? Һорауына яуап була.
Хәл ҡылым эштең эшләнеү рәүешен, ваҡытын, сәбәбен белдерә һәм ни эшләп? Һорауына яуап була.
Шулай итеп, беҙ уҡы ҡылымының 4 формаһын блдәләнек һәм уның 4 төркөмсәһе бар икәнен белдек. Тик шуны иҫтә тоторға кәрәк: ҡылымдың һөйкәлешен билдәләйбеҙ икән, төркөмсәһен билдәләмәйбеҙ һәм киреһенсә. Миҫал өсөн ике һөйләм алып ҡарайыҡ.
Марат йылан күргән.

Мин йылан күргән Маратты осраттым.

Беренсе һөйләмдә күргән ҡылымы Мараттың йылан күреүе тураһында хәбәр итә һәм хәбәр һөйкәлеше булып тора, ә икенсе һөйләмдә күргән һүҙе эш-хәрәкәттең билдәһен белдерә һәм ниндәй? Һорауына яуап биреп, сифат ҡылым була.
Уҡыусылар, ошо үтелгәнде нығытыу маҡсатында, һеҙҙең менән карточка буйынса эш башҡарабыҙ. Бирелгән ҡылымдарҙы файҙаланып, ҡылым төркөмсәләрен барлыҡҡа килтерерлек итеп, һөйләмдәр төҙөргә. 4 уҡыусы бер төркөмдә эшләй.
 Карточка № 1

Тырышып

Йүгергән

Карточка №2

Йүгереү
Тырышырға

Карточка №3

Һөйләгән

Яратып

Карточка №4

Һөйләү
Яратырға
Уҡыусыларҙың эштәрен тикшереү, баһалау.
 Беҙҙең Республикабыҙҙың төп маҡсаты – яңы Башҡортостандың гражданинын тәрбиәләү. Ә яңы Башҡортостандың гражданины ниндәй сифаттарға хас булырға тейеш икән? Әйҙәгеҙ әле, бергәләп ошо һорауға яуап эҙләйек.

Өс рәт ( партия йәки фракция тип тә атарға мөмкин) үҙҙәренең араһынан бер лидер һайлайҙар. Йәш лидерҙарға һүрәттәр таратып бирелә, һәм улар ҡылым төркөмсәләрен файҙаланып: “Яңы Башҡортостандың гражданины ниндәй булырға тейеш?” – тигән һорауға яуап бирерлек текст төҙөйҙәр.
Уҡыусылар һүрәт буйынса текст төҙөгәнсе, башҡалар менән түбәндәге эш эшләнә:
Уҡытыусы һайлап алған мәҡәлдәрҙең мәғәнәләрен аңлатыу.

(Был мәҡәлдәр уҡыу, тырышлыҡ тураһында булырғы тейеш).

Эйе, уҡыусы яҡшы, тырышып уҡырға, туған телен, башҡа телдәрҙе өйрәнергә тейеш. Иң мөһиме ахмаҡлыҡтан, наҙанлыҡтан ҡурҡыу кәрәк. М. Аҡмулла ла:
Башҡорттарым, уҡыу кәрәк, уҡыу кәрәк!

Арабыҙҙа наҙандар күп, уҡыу һирәк.

Аңра айыуҙан Уралдағы ҡурҡҡандай,

Эй, туғандар, наҙанлыҡтан ҡурҡыу кәрәк,-

тип юҡҡа әйтмәгән бит.

Бирелгән схема буйынса уҡыусыларҙың материалды нисек үҙләштергәнен тикшереү. Бирелгән мәҡәлдәрҙән ҡылымдарҙы табып, төркөмсәләрен билдәләү һәм икенсе яҡ рәттә кәрәкле урынға нөктәләр ҡуйыу. Нөктәләрҙе тоташтырғас, кемдең өсмөйөш рәүешендәге геометрик фигура килеп сыға, шуның эше дөрөҫ.
	Һөйләмдәр
	СҠ
	УҠ
	ХҠ
	ИҠ

	Уҡыу – энә менән ҡойо ҡаҙыу.
	
	
	
	

	Тырышҡан ташҡа ҡаҙаҡ ҡаҡҡан.
	
	
	
	

	Иләк һорарға ла тел кәрәк.
	
	
	
	

	Ахмаҡтарҙы аҡылға ултыртҡансы аҡыл эйәләренең ахмаҡланып бөтөүе бар.
	
	
	
	


Уҡыусылар бер-береһе менән алмашып, эштәрен тикшереп сығалар, баһа ҡуялар. Һүрәт буйынса эшләгән уҡыусыларҙың эштәрен тикшереү. Һығымта: яңы Башҡортостандың гражданины тырышып уҡырға, ололарҙы ихтирам итергә, Тыуған иленең патриоты булырға тейеш.  Шулай итеп, бөгөн беҙ дәрестә нимә тураһында үттек һәм белдек?
Беҙ дәрестә ҡылым төркөмсәләре тураһында үттек һәм уның исем, уртаҡ, сифат, хәл ҡылым кеүек төркөмсәләре бар икәнен белдек.
Беҙ тормошта һәр көн үҙебеҙҙең телмәрҙә, теләйбеҙме – юҡмы, ҡылымдың төркөмсәләрен ҡулланабыҙ. Элек был ҡылымдарҙың ниндәй төркөмсәгә ҡарауын белмәһәгеҙ, хәҙер инде һеҙ был хаҡта һүҙ йөрөтә алаһығыҙ. Ҡылымдарҙың төркөмсәләрен айырырға өйрәнгәнһегеҙ икән, тимәк беҙ дәрестең маҡсатына ирештек, тип әйтергә хаҡыбыҙ бар. Киләһе дәрестәрҙә был төркөмсәләрҙең һәр ҡайһыһы менән яҡыныраҡ танышырбыҙ.
Баһа ҡуйыу.

Өй эше: 196-сы күнегеү.

Ни эшләгән ?

Ни эшләргә ?





Ни эшләү ?





Ни эшләп ?








 “Башҡорт теле һәм әҙәбиәте йыл уҡытыусыһы - 2010” төбәк – ара конкурсы

